Ymadael Â’r Undeb Ewropeaidd, Cymru Enwi, cychwyn a chymhwyso 1 1 Enw’r Rheoliadau hyn yw Rheoliadau Materion Gwledig (Diwygiadau Amrywiol) (Cymru) (Ymadael â’r UE) 2019. 2 Daw’r rheoliad hwn a rheoliad 8 i rym yn union cyn y diwrnod ymadael. 3 Daw gweddill y Rheoliadau hyn i rym ar y diwrnod ymadael. 4 Mae’r Rheoliadau hyn yn gymwys o ran Cymru. Diwygio Rheoliadau Adnabod Gwartheg (Cymru) 2007 2 Ym mharagraff 13 o Ran 2 o Atodlen 3 i Reoliadau Adnabod Gwartheg (Cymru) 2007 , hepgorer is-baragraff (2). Diwygio Rheoliadau’r Fasnach mewn Anifeiliaid a Chynhyrchion Perthynol (Cymru) 2011 3 . . . . . . . . . . . . . . . . . . . . . . . . . . . . . . . . Diwygio Rheoliadau Marchnata Hadau (Cymru) 2012 4 Yn rheoliad 30 o Reoliadau Marchnata Hadau (Cymru) 2012 , yn lle’r geiriau “Mae’r Ysgrifennydd Gwladol yn gweithredu fel yr Aelod-wladwriaeth at ddibenion” rhodder “Caiff Gweinidogion Cymru ganiatáu dros dro farchnata hadau nad ydynt yn bodloni’r gofynion o ran yr egino lleiaf o dan amodau a bennir yn unol â”. Diwygio Rheoliadau Iechyd Anifeiliaid (Ffioedd Amrywiol) (Cymru) 2018 5 1 Mae Rheoliadau Iechyd Anifeiliaid (Ffioedd Amrywiol) (Cymru) 2018 wedi eu diwygio fel a ganlyn. 2 Yn rheoliad 2, yn lle’r diffiniad o “trydedd wlad” rhodder— ystyr “trydedd wlad” (“ third country ”) yw gwlad ac eithrio Aelod-wladwriaeth heblaw am— yn rheoliad 4, mae iddo’r ystyr a roddir i “third country” yn Rheoliad (EC) Rhif 2160/2003 ar reoli salmonela a chyfryngau milheintiol penodedig eraill a gludir mewn bwyd; a yn rheoliad 9 ac Atodlen 6, mae iddo’r ystyr a roddir yn Rheoliadau 2011. 3 Yn rheoliad 4(1) hepgorer “genedlaethol”, ac yn ei bennawd hepgorer “cenedlaethol”. 4 Yn y pennawd i Atodlen 1, hepgorer “cenedlaethol”. Diwygio Rheoliadau Enseffalopathïau Sbyngffurf Trosglwyddadwy (Cymru) 2018 6 Yn rheoliad 5(6)(e) o Reoliadau Enseffalopathïau Sbyngffurf Trosglwyddadwy (Cymru) 2018 , yn lle “Gomisiwn yr UE” rhodder “Weinidogion Cymru”. Diwygio Rheoliadau Anifeiliaid a Chynhyrchion Anifeiliaid (Archwilio am Weddillion a Therfynau Uchaf Gweddillion) (Cymru) 2019 7 Yn rheoliad 2(1) o Reoliadau Anifeiliaid a Chynhyrchion Anifeiliaid (Archwilio am Weddillion a Therfynau Uchaf Gweddillion) (Cymru) 2019 , yn y diffiniad o “sylwedd anawdurdodedig” (“ unauthorised substance ”) yn lle “yn neddfwriaeth yr UE” rhodder “yng nghyfraith yr UE a ddargedwir”. Diwygio Rheoliadau Iechyd Planhigion (Diwygio) (Cymru) (Ymadael â’r UE) 2019 8 1 Mae Rheoliadau Iechyd Planhigion (Diwygio) (Cymru) (Ymadael â’r UE) 2019 wedi eu diwygio fel a ganlyn. 2 Yn rheoliad 8(a)— a yn is-baragraff (i)— i yn y diffiniad a fewnosodwyd o “awdurdod iechyd planhigion priodol y DU”, ar ôl paragraff (e) mewnosoder— f o ran Beilïaeth Guernsey, Pwyllgor yr Amgylchedd a Seilwaith Taleithiau Guernsey; g o ran Beilïaeth Jersey, Adran yr Amgylchedd Taleithiau Jersey; h o ran Ynys Manaw, Adran yr Amgylchedd, Bwyd ac Amaethyddiaeth Ynys Manaw; ; ii ar ôl y diffiniad a fewnosodwyd o “y rhestr o ddeunydd wedi ei heigio gwaharddedig”, mewnosoder— ystyr “tiriogaeth ddibynnol ar y Goron” (“ CD territory ”) yw Beilïaeth Guernsey, Beilïaeth Jersey neu Ynys Manaw; ; b yn lle is-baragraff (xxviii) rhodder— xxviii yn lle’r diffiniad o “trydedd wlad” rhodder— ystyr “trydedd wlad” (“ third country ”) yw unrhyw wlad neu diriogaeth y tu allan i Ynysoedd Prydain ; . 3 Yn lle rheoliad 15 rhodder— 15 Yn erthygl 8— a ym mharagraff (1)— i yn lle “gyflwynir i Gymru ym mhaciau teithiwr neu dramwywr arall” rhodder “ddygir i Gymru ym mhaciau teithiwr neu dramwywr arall sy’n dod o unrhyw drydedd wlad, ac eithrio’r Undeb Ewropeaidd neu’r Swistir, neu i unrhyw ddeunydd esempt a ddygir i Gymru ym mhaciau teithiwr neu dramwywr arall sy’n dod o’r Undeb Ewropeaidd neu’r Swistir”; ii ym mharagraff (a), yn lle “(f)” rhodder “(h)”; iii ar ôl paragraff (b) mewnosoder— ba erthygl 6A(1); ; iv ar ôl is-baragraff (d), mewnosoder— e erthygl 12A; ; b ym mharagraff (3)— i yn is-baragraff (a), ar ôl “yw” mewnosoder “unrhyw un neu ragor o’r deunydd perthnasol a ganlyn sy’n tarddu o drydedd wlad, ac eithrio’r Undeb Ewropeaidd neu’r Swistir”; ii ar ôl paragraff (a) mewnosoder— aa ystyr “deunydd esempt” (“ exempt material ”) yw unrhyw feintiau bach o ddeunydd perthnasol sy’n tarddu o’r Undeb Ewropeaidd neu’r Swistir, ac eithrio planhigion Castanea Mill. a fwriedir ar gyfer eu plannu, planhigion Fraxinus L. a fwriedir ar gyfer eu plannu neu blanhigion, ac eithrio hadau, Platanus L. a fwriedir ar gyfer eu plannu; . 4 Yn rheoliad 27— a ym mharagraff (a)— i yn nhestun is-baragraff (e) a amnewidiwyd, yn lle “o Brydain Fawr” rhodder “o’r Deyrnas Unedig neu diriogaeth ddibynnol ar y Goron”; ii yn nhestun is-baragraff (f) a amnewidiwyd, ar ôl “Deyrnas Unedig” mewnosoder “neu diriogaeth ddibynnol ar y Goron”; b ym mharagraff (b)— i yn nhestun is-baragraff (1B)(d) a fewnosodwyd, ar ôl “Deyrnas Unedig” mewnosoder “neu diriogaeth ddibynnol ar y Goron”; ii yn nhestun is-baragraff (1B)(e) a fewnosodwyd, ar ôl “Deyrnas Unedig” mewnosoder “neu diriogaeth ddibynnol ar y Goron”; 5 Yn rheoliad 28— a ym mharagraff (b)— i yn nhestun paragraff (1)(a) a amnewidiwyd, ar y diwedd mewnosoder “neu diriogaeth ddibynnol ar y Goron”; ii yn nhestun paragraff (1)(b) a amnewidiwyd, yn lle’r geiriau “o dan erthygl 12” rhodder “ar ran Gweinidogion Cymru o dan erthygl 12(1) neu gan neu ar ran awdurdod iechyd planhigion priodol arall y DU mewn dull cyfatebol;”; iii ar ôl testun paragraff (1)(b) a amnewidiwyd mewnosoder— c yn achos unrhyw ddeunydd perthnasol hysbysadwy sy’n tarddu o’r Undeb Ewropeaidd neu’r Swistir a ddygwyd i fan cyrraedd yn y Deyrnas Unedig, unrhyw ddeunydd perthnasol a bennir yn y rhestr o ddeunydd a reolir sy’n tarddu o’r Undeb Ewropeaidd neu’r Swistir ac yr hysbyswyd Gweinidogion Cymru amdano yn unol ag erthygl 6(1), neu yr hysbyswyd awdurdod iechyd planhigion priodol y DU amdano yn unol â gofynion cyfatebol o dan y Gorchymyn Iechyd Planhigion perthnasol. ; iv yn nhestun paragraff (2)(a) a amnewidiwyd, ar y diwedd mewnosoder “neu diriogaeth ddibynnol ar y Goron”; v yn lle testun paragraff (2)(b) a amnewidiwyd rhodder— b unrhyw ddeunydd perthnasol o ddisgrifiad a bennir yn y rhestr o ddeunydd a reolir mewn ardaloedd sy’n rhydd rhag plâu mewn cysylltiad â’r ardal berthnasol yn y DU sy’n rhydd rhag plâu a ollyngir ar ran Gweinidogion Cymru o dan erthygl 12(1) neu gan neu ar ran awdurdod iechyd planhigion priodol arall y DU mewn dull cyfatebol; c yn achos unrhyw ddeunydd perthnasol hysbysadwy sy’n tarddu o’r Undeb Ewropeaidd neu’r Swistir a ddygwyd i fan cyrraedd yn y Deyrnas Unedig, unrhyw ddeunydd perthnasol a bennir yn y rhestr o ddeunydd a reolir mewn ardaloedd sy’n rhydd rhag plâu mewn cysylltiad â’r ardal berthnasol yn y DU sy’n rhydd rhag plâu— i sy’n tarddu o’r Undeb Ewropeaidd neu’r Swistir; a ii yr hysbyswyd Gweinidogion Cymru amdano yn unol ag erthygl 6(1), neu yr hysbyswyd yr awdurdod iechyd planhigion priodol y DU amdano yn unol â gofynion cyfatebol o dan y Gorchymyn Iechyd Planhigion perthnasol. ; vi yn nhestun paragraff (3) a amnewidiwyd— aa yn y geiriau cyn is-baragraff (a), ar ôl “diriogaethau eraill y DU” mewnosoder “neu diriogaeth ddibynnol ar y Goron”; bb ar y diwedd mewnosoder— e yn achos deunydd perthnasol y bwriedir iddo fynd i diriogaeth ddibynnol ar y Goron, unrhyw ddeunydd perthnasol o ddisgrifiad a bennir at ddibenion y paragraff hwn yn y ddeddfwriaeth iechyd planhigion sy’n gymwys yn y diriogaeth honno sy’n ddibynnol ar y Goron ; b ar y diwedd mewnosoder— g ar ôl paragraff (10) mewnosoder— 11 Ym mharagraffau (1) a (2), mae i “Gorchymyn Iechyd Planhigion perthnasol” yr un ystyr ag sydd iddo yn Rhan 2 (gweler erthygl 3). . 6 Yn rheoliad 34, yn lle paragraff (b) rhodder— b ym mharagraff (4) yn lle is-baragraffau (a) a (b) rhodder— a ystyr “gweithredwr proffesiynol” (“ professional operator ”) yw unrhyw berson sydd, wrth ei waith o fasnachu, rhedeg busnes neu broffesiwn, yn ymwneud â phlannu, bridio, cynhyrchu, mewnforio, marchnata neu ddosbarthu planhigion; aa ystyr “manylion a bennir” (“ specified details ”), mewn perthynas â lot, yw ei tharddiad, ei thraddodwr, ei thraddodai, ei chyrchfan, ei rhif cyfresol neu wythnosol unigol neu rif swp unigol pasbort planhigion y DU, ei manylion adnabod a’i nifer; b ystyr “planhigion penodedig Xylella” (“ Xylella specified plants ”) yw planhigion a bennir ym mharagraff 13 o Ran E o’r rhestr o ddeunydd a reolir sydd wedi eu tyfu am o leiaf ran o’u bywyd mewn, neu wedi eu symud drwy— i ardal a ddarnodir o dan baragraff 5 o Atodlen 15 i’r Rheoliadau Iechyd Planhigion neu, o ran yr Alban, o dan ddarpariaethau cyfatebol yng Ngorchmynion yr Alban; neu ii tiriogaeth ddibynnol ar y Goron lle y cadarnhawyd bod Xylella fastidiosa (Wells et al.) yn bresennol; 7 Yn rheoliad 42(b)(i), yn lle “y Deyrnas Unedig” rhodder “y Deyrnas Unedig, tiriogaeth ddibynnol ar y Goron,”. 8 Yn rheoliad 48(a), ar ôl is-baragraff (i) mewnosoder— ia hepgorer paragraffau (v) a (vi) o is-baragraff (a); . 9 Yn rheoliad 51— a ym mharagraff (d)(viii) yn lle “i’r Deyrnas Unedig” rhodder “i’r Deyrnas Unedig neu diriogaeth ddibynnol ar y Goron”; b ym mharagraff (e), yn lle’r geiriau ym mharagraff (i) rhodder “yn lle “yn rhywle arall yn yr Undeb Ewropeaidd” rhodder “mewn un o diriogaethau eraill y DU neu mewn tiriogaeth ddibynnol ar y Goron””; c ym mharagraff (h), ar ôl testun paragraff 8(a) a fewnosodwyd, mewnosoder— aa mewn perthynas â deunydd lluosogi planhigion ffrwythau a phlanhigion ffrwythau— i a gynhyrchir yn Lloegr, yn Rhan 2 o Atodlen 2 i Reoliadau Marchnata Planhigion Ffrwythau a Deunyddiau Lluosogi (Lloegr) 2017 ; ii a gynhyrchir yng Nghymru, yn Rhan 2 o Atodlen 2 i Reoliadau Marchnata Planhigion Ffrwythau a Deunyddiau Lluosogi (Cymru) 2017 ; c a gynhyrchir yn yr Alban, yn Rhan 2 o Atodlen 5 i Reoliadau Marchnata Planhigion Ffrwythau a Deunyddiau Lluosogi (Yr Alban) 2017 ; iv a gynhyrchir yng Ngogledd Iwerddon, yn Rhan 2 o Atodlen 2 i Reoliadau Marchnata Planhigion Ffrwythau a Deunyddiau Lluosogi (Gogledd Iwerddon) 2017 ; . Lesley Griffiths Gweinidog yr Amgylchedd, Ynni a Materion Gwledig, un o Weinidogion Cymru 26 Mawrth 2019 ar 6pm